CELEX: 62007CA0418
Language: el
Date: 2008-11-27 00:00:00
Title: Υπόθεση C-418/07: Απόφαση του Δικαστηρίου (τέταρτο τμήμα) της 27ης Νοεμβρίου 2008 (αίτηση του Conseil d'État, Γαλλία, για την έκδοση προδικαστικής αποφάσεως) — Société Papillon κατά Ministère du budget, des comptes publics et de la fonction publique (Ελευθερία εγκαταστάσεως — Άμεση φορολογία — Φόρος εταιριών — Καθεστώς φορολογίας ομίλου — Ημεδαπή μητρική εταιρία — Ημεδαπές υποθυγατρικές εταιρίες που κατέχονται μέσω αλλοδαπής θυγατρικής)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/8
            
         Απόφαση του Δικαστηρίου (τέταρτο τμήμα) της 27ης Νοεμβρίου 2008 (αίτηση του Conseil d'État, Γαλλία, για την έκδοση προδικαστικής αποφάσεως) — Société Papillon κατά Ministère du budget, des comptes publics et de la fonction publique
   (Υπόθεση C-418/07) (1)
   
   (Ελευθερία εγκαταστάσεως - Άμεση φορολογία - Φόρος εταιριών - Καθεστώς φορολογίας ομίλου - Ημεδαπή μητρική εταιρία - Ημεδαπές υποθυγατρικές εταιρίες που κατέχονται μέσω αλλοδαπής θυγατρικής)
   (2009/C 19/13)
   Γλώσσα διαδικασίας: η γαλλική
   Αιτούν δικαστήριο
   Conseil d'État
   Διάδικοι στην υπόθεση της κύριας δίκης
   Société Papillon
   κατά
   Ministère du budget, des comptes publics et de la fonction publique
   Αντικείμενο
   Αίτηση εκδόσεως προδικαστικής αποφάσεως — Conseil d'État — Ερμηνεία των άρθρων 43 και 48 ΕΚ — Περιορισμός της ελευθερίας εγκαταστάσεως και ενδεχόμενη δικαιολόγηση φορολογικού καθεστώτος που εισάγει διάκριση ανάλογα με το αν η (γαλλική) υποθυγατρική μητρικής εταιρίας (επίσης εγκατεστημένης στη Γαλλία) κατέχεται μέσω θυγατρικής εγκατεστημένης στο κράτος μέλος αυτό ή σε άλλο κράτος μέλος και δεν υπόκειται στον γαλλικό φόρο εταιριών — Δικαιολόγηση για λόγους συνοχής του φορολογικού συστήματος
   Διατακτικό
   Το άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) πρέπει να ερμηνευθεί υπό την έννοια ότι απαγορεύει νομοθεσία κράτους μέλους δυνάμει της οποίας παρέχεται καθεστώς φορολογίας ομίλου σε εγκατεστημένη στο κράτος μέλος αυτό μητρική εταιρία που κατέχει θυγατρικές και υποθυγατρικές εταιρίες επίσης εγκατεστημένες στο εν λόγω κράτος μέλος, αλλά εξαιρεί από το καθεστώς αυτό τη μητρική εταιρία εάν κατέχει τις ημεδαπές υποθυγατρικές της εταιρίες μέσω θυγατρικής εταιρίας εγκατεστημένης σε άλλο κράτος μέλος.
   
      (1)  ΕΕ C 283 της 24.11.2007.